text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: الرئيسيةمجتمعالبانديتيزم النقابي: سرطان النقابات و فشل الدولة التونسية
text.text_idx: #000006
text.text: البانديتيزم النقابي: سرطان النقابات و فشل الدولة التونسية
text.text_idx: #000007
text.text: 4. نقابات التعليم تحجب الاعداد، تعمل اضرابات عشوائية، تهدد وزراء، تمنع اي اصلاح و مفرعنة قدام بلاد كاملة .
text.text_idx: #000013
text.text: 6. سواق الترينوات يضربو في اي وقت و كيما جا لاي سبب كان : شهريات ،تضامن مع زميل ! ووصل الامر انو التران يمشي و في وسط الثنية يوقف يخرج منو الشيفور يلقا كرهبة تستنا فيه يروح فيها و يخلي لعباد ملوحين في الخلاء.
text.text_idx: #000015
text.text: 7. نقابات البلديات تعمل اضراب عشوائي جرة عركة بين مواطن و زميل.
text.text_idx: #000016
text.text: الأمثلة بالمشطة على “البانديتيزم النقابي” لاعوان الدولة الي ولاو اقوا منها : يخرقو القانون بدون اي عقوبة، يهينو المواطن ، يبتزو الدولة و المجتمع ، يطالبو بكل انواع الامتيزات و راهنين امة كاملة بين يديهم.وليت نحس تونس كيما “العصفور” الي مغصور في يد “النقابات” تعصر فيه ،تريش فيه ،تخبح فيه ، تشرب من دمو و تبيع و تشري فيه .
text.text_idx: #000018
text.text: حد ما ينجم يواجه النقابات، بدون استثناء كل السلطات عجز قدامهم و ما كابر في عينهم حد و الادهى و الأمر إنهم مسيسين علخر و متحزبين . حد منجم يعارض كونو اتحاد الشغل تتحكم فيه التيارات الماركس و ناصرية و انو النقابات الامنية متحالفة مع التيارات التجمعية و لذا فانهم زيادة على المطالب المهنية يعارضو و يصابوتيو اي اتجاه سياسي في الحكم معارض ليهم .
text.text_idx: #000019
text.text: وقتلي تجي تلقا انو : المعلمين، الاساتذة، الاساتذة الجامعيين، البلديين، البريديين، البوليسية، اعوان النقل، الاطباء ووووو و تقريبا تقريبا كل اعوان الدولة ( بما فيهم اعوان رئاسة الجمهورية!) عملو إضرابات و تلقا انو باستثناء الجيش فإنو الجميع جميع الأعوان شبعو في تونس : دولة و شعبا بالله شبش تنجم تقول !
text.text_idx: #000020
text.text: وقتلي تجي تلقا المطالب الي ما توفاش رغم الوضع الكارثي لتونس على جميع المستويات : زيادات في الشهريات ما توفاش !، زيادات في المنح، اعفائات ، امتيزات مادية ( ماء، ضو، تقاعد ، نقل ...) و فوق منهم زادا إتفاقات متحيزة وين في برشا شركات عمومية النقابات عندها بايها في “الانتدابات” تفرقو كيما تحب بالمعراف و الجعايل و يا ويلو الي يحل فمو ...
text.text_idx: #000021
text.text: النقابات ولات سرطان قاتل لتونس بالرسمي و موش تفدليك ولات تكبر و تزيد قوة و وقاحة و تمفصيل نهار ورا خوه، لدرجة انو معادش ممكلنا نعيشو تحتتها ، ايه نعم نحنا تويكا نعيشو تحتها برسمي و هيا قاعدة تمص في دم تونس و تاكل في لحمها ليل ورا نهار .النقابات ولات كيف السكاكن المغروسين في الاعضاء الداخلية للجسد التونسي : اتصالات، نقل، بريد، تعليم ، صحة، امن ..... وولا تونس فيها نزيف داخلي نقابي !.
text.text_idx: #000023
text.text: يبقا السؤال اش باش نعملو احنا الي موقفين تونس وقتلي النقابات تهد فيها بالتحالف مع الفساد و برعاية “سفير فرانسا” ؟؟؟؟
text.text_idx: #000025